આ બનાવની પ્રાથમિક વિગત એવી છે કે સિહોર નજીકના સોનગઢ પાસે આવેલ ઝરિયા ગામે પડતર જમીન અને સીમ વિસ્તારમાં પાંચ અબોલ પશુ આખલાના મૃતદેહ પડયા હોવાની જાણ સ્થાનિક રહીશ કાળુભાઈએ ભાવનગર જિલ્લા આરોગ્ય વિભાગ તથા સિહોર પશુ આરોગ્ય વિભાગને જાણ કરતા કરતાં સિહોર થી તબીબી ટીમ અને સોનગઢ પોલીસ કાફ્લો ઘટના સ્થળે દોડી આવ્યો હતો અને તમામ પાંચ મૃત પશુઓના મોત અંગે જરૃરી કાર્યવાહી હાથ ધરી હતી સ્થાનિક તબીબી સૂત્રોના જણાવ્યા અનુસાર પાંચ આખલાના મોતનું સચોટ કારણ જાણી શકાયું નથી.